הוועדה המסדרת, כנסת 25, פרוטוקול מספר 21, 2023-01-02 00:00

אופיר כץ: 	צוהריים טובים לכולם, אנחנו פותחים את הישיבה

אופיר כץ:  מי שטיפל בנושא של כל החלוקה של הוועדות מול הסיעות היה יואב קיש, שמונה, כולנו יודעים, לשר המקשר ולשר החינוך

אופיר כץ:  יואב ביקש ממני להציג את התכנית, את העבודה

החינוך יואב קיש:  שירת הברבור שלי

אופיר כץ: כמובן שאני מאפשר לו להציג את זה, ואז נקיים דיון על הנושא הזה ככל שנצטרך

אופיר כץ:  אני כבר מודיע, אנחנו לא נצביע על זה היום, אנחנו נצביע על זה ביום רביעי

בועז טופורובסקי: ככה אתה עומד גם לנהל את הקואליציה – לעשות ועדה בלי חומרים, בלי כלום, לתת את זה תוך כדי הצבעה?     

אופיר כץ: מה המשמעות של החומרים? שיהיה דיון כמו שצריך

בועז טופורובסקי: תן לנו ללמוד

אופיר כץ: ולכן אני לא מצביע היום

בועז טופורובסקי: מתכוננים לוועדה

אופיר כץ: אני נותן לך עד יום רביעי להתכונן

החינוך יואב קיש: שמחתי להיות יו"ר הוועדה המסדרת בכנסת, אני חושב שעשינו דברים שהיו חשובים

החינוך יואב קיש:  גם עם כל חילוקי הדעות בבית ההתנהלות בוועדה, ואני רואה שאופיר ממשיך במדיניות הזאת, הייתה מכבדת ומכובדת

החינוך יואב קיש:       אני אתחיל דווקא בשאלה של החומרים, הרקע והכל, כי כולם אומרים: למה לא חילקתם

החינוך יואב קיש:  הנוהל עובד ככה: בדרך כלל מחלקים חומרים יום קודם, או יומיים קודם, באים לדיון, דנים ואז מצביעים

החינוך יואב קיש:  לי היה חשוב שקודם כל תראו את המצגת

בועז טופורובסקי: אדוני השר, זה לא היה הנוהל עד היום בחלוקת ועדות

החינוך יואב קיש: הראינו לכם את המצגת לפני שעה

החינוך יואב קיש:  בכנסת ה-24 חלוקת חברי האופוזיציה בוועדות בוצעה על ידי הקואליציה, דבר שהתנגדנו לו בכל תוקף

החינוך יואב קיש:  החלוקה שבוצעה בתוך האופוזיציה הייתה בעינינו דבר שלא צריך היה להיעשות

החינוך יואב קיש:  כשאנחנו עכשיו באנו והחלטנו על חלוקת הוועדות, היו בפנינו שלוש אפשרויות

החינוך יואב קיש:  אפשרות אחת, לתת את הלחי השנייה, להגיד: אמנם רמסתם אותנו, אבל אנחנו חוזרים לחוקי המשחק הרגילים - את זה לא בחרנו לעשות

החינוך יואב קיש:  אפשרות שנייה, להגיד: אתם רמסתם אותנו, לכן נעשה לכם פי 10 - גם את זה בחרנו לא לעשות

החינוך יואב קיש:  אפשרות שלישית, להגיד: את מה שעשיתם לנו אנחנו עושים לכם -  את זה בחרנו לעשות

החינוך יואב קיש:  השתמשתם אז בפער זוגי בוועדות בשביל לייצר יתרון נוסף

החינוך יואב קיש:  על מה ששמרתם, שעל זה אנחנו גם שמרנו, זה על האיזון בכמות חברי האופוזיציה

החינוך יואב קיש:       מה העקרונות שלנו בחלוקה? ראשית, אנחנו הולכים לאותה כמות ועדות ולאותה כמות פיצולים

החינוך יואב קיש:  תוקם ועדה לביטחון לאומי, בריאות ותשתיות, ואנחנו נותנים לראשות האופוזיציה עלייה וקליטה, מדע, מעמד האישה וביקורת המדינה

החינוך יואב קיש:  דרך אגב, בהצעה הראשונית שלכם לא נתתם לנו עלייה וקליטה, אבל אחרי זה תיקנתם

החינוך יואב קיש:  אנחנו עכשיו נותנים לכם את זה ישר

החינוך יואב קיש:  כמובן שאנחנו משנים את היחס בין חברי הוועדות, כי יש עכשיו 56-64, לא 58-62

החינוך יואב קיש:  רוב הוועדות הן ללא שינוי בהשוואה לכנסת ה-24

החינוך יואב קיש:  כל החלפה שתביאו בהסכמה תאושר

החינוך יואב קיש:  יש כאן טיוטת הצעה לוועדות המיוחדות, אבל לא נדון בה היום כי צריך לבחור את הנושאים

החינוך יואב קיש:  בכנסת ה-24 לסיעת הליכוד היו 29 חברים

החינוך יואב קיש:  אני לא מאחד את יש עתיד ואת רע"ם, ממש לא, הן שתי סיעות נפרדות, אבל החשבון הפשוט מראה שליש עתיד בכנסת הזאת יש 24 חברים, לרע"ם יש 5 חברים, וביחד זה 29

ולדימיר בליאק: אתה כן מחבר

החינוך יואב קיש: הרווחתם אפשרות להסתדר

החינוך יואב קיש:  אם לא תסתדרו, נחתוך את זה כך שרע"ם יקבלו את המקומות לפי היחס שלהם, בדיוק כמו כל הסיעות האחרות

רון כץ: איך זה עובד? לפי מי שסגר איתך דילים?     

החינוך יואב קיש: רע"ם פלוס יש עתיד קיבלו בדיוק את אותו דבר שאנחנו קיבלנו

רון כץ: למה לא עם מפלגת העבודה? למה לא עם המחנה הממלכתי?     

החינוך יואב קיש: החלוקה הפנימית תהיה בהסכמה

החינוך יואב קיש:  אם לא תהיה הסכמה, אנחנו נחלק גם את זה

מירב בן ארי: למה לא חיברת אותנו עם חד"ש-תע"ל?     

החינוך יואב קיש: בכל הוועדות יש סך הכל 208 מקומות

החינוך יואב קיש:  מפתח החלוקה נותן לאופוזיציה 97

החינוך יואב קיש: 1 מקומות, לקואליציה הוא נותן 110

החינוך יואב קיש: 9

החינוך יואב קיש:  אנחנו נתנו 111 לקואליציה, 97 לאופוזיציה, שמרנו בצורה ברורה ומובהקת על חלוקת המקומות בוועדות

החינוך יואב קיש:  מה שכן עשינו זה חילקנו אותם כמו שאתם חילקתם

החינוך יואב קיש:  בוועדת הכנסת היה פער של שלושה, לכן נשאר פער של שלושה

החינוך יואב קיש:  בוועדת כספים היה פער של שניים, לכן נשאר פער של שניים

החינוך יואב קיש:  בוועדת חוץ וביטחון היה פער של אחד - -         

מירב בן ארי: אבל שניים לליכוד, לא שניים לרע"ם וליש עתיד

החינוך יואב קיש:   את קיבלת את מה שנתת

מירב בן ארי: לא, אני לא

החינוך יואב קיש: מכיוון שאנחנו בסוף 64 מול 56, היינו צריכים לקבל מספר מקומות יותר, רק לא לקחנו אותם בוועדות הכי חזקות

החינוך יואב קיש:  בוועדת קליטה שינינו מרוב שהיה לאופוזיציה לרוב לקואליציה, ממצב שהיה מינוס שלוש לקואליציה הפכנו להיות בפלוס אחד

החינוך יואב קיש:  בוועדה לביקורת המדינה היה פער של אחד בכנסת ה-24, עכשיו יש פער של שניים כך שקיבלנו כקואליציה עוד מקום בביקורת

החינוך יואב קיש:  לאופוזיציה ירד ממינוס ארבע יתרון למינוס שלוש במעמד האישה ונראה לי שעל זה הם לא כל כך יכעסו כי גם ככה יש להם רוב מבוסס של שלושה מנדטים במעמד האישה

החינוך יואב קיש:  בוועדה למעמד האישה נתנו לנו בכנסת ה-24 רוב של ארבעה, זה היה 7-3, עכשיו זה 6-4

החינוך יואב קיש:  אומרים לנו שאנחנו הלכנו לבג"ץ

החינוך יואב קיש:  חבר'ה, בג"ץ אישר את החלוקה הזאת, לכן מה שהיה הוא שיהיה

אפרת רייטן: לרבות הכתומים?     

החינוך יואב קיש: לא

אפרת רייטן: זה אירוע אחר

החינוך יואב קיש: נכון

החינוך יואב קיש:  את יכולה ללכת לבג"ץ על השינוי במעמד האישה

אפרת רייטן: גם על ביקורת המדינה

החינוך יואב קיש: מה שאתם רואים פה זה מה שעבר כהחלטה במליאת הכנסת

החינוך יואב קיש:  להבנתי, בג"ץ דרש - -     

ארבל אסטרחן: הציעו שם שינויים

זאב אלקין: בג"ץ לא דרש, אנחנו הצענו

החינוך יואב קיש: לא בג"ץ

החינוך יואב קיש:  הציעו אז להקטין משניים בוועדת העבודה והרווחה לאחד, מה שאומר לתת עוד מקום אחד לאופוזיציה, לעשות את זה 8-7, אבל זה לא נעשה בסוף

ארבל אסטרחן: זה נעשה

החינוך יואב קיש: אם כך, יש פה נושא שבהחלט אפשר לשקול בוועדה

מירב בן ארי: למה חיברתם את יש עתיד עם רע"ם בחלוקה? עשית את זה בלל שהייתם 29 מנדטים בכנסת ה-24? מה זו ההזיה הזאת? אם הייתם 28, היית מחבר אותי עם מפלגת העבודה?     

החינוך יואב קיש: בוודאי

מירב בן ארי: מה זה הקשקוש הזה? תיתן להם בנפרד ולנו בנפרד

החינוך יואב קיש: אם לא תהיה הסכמה על החלוקה של ה-50 מקומות, נחלק את זה

החינוך יואב קיש:  הליכוד בכנסת ה-24 קיבל שלושה חברים בוועדת הכנסת

החינוך יואב קיש:  עכשיו נתנו ארבעה חברים על אותם 29 מקומות, כי חשבנו שרע"ם ירצו ייצוג גם בוועדת הכנסת

החינוך יואב קיש:  הורדנו אחד מוועדת חוץ ובטחון, כשלנו, לליכוד, בכנסת ה-24 היו חמש

מירב בן ארי: למה הורדת לארבע אם נתנו לכם חמש?     

החינוך יואב קיש: כי הגדלתי לכם בוועדת הכנסת משלוש לארבע

החינוך יואב קיש:  זה היה האיזון שעשיתי לטובת זה שרע"ם, להבנתי, לא ירצו להיות בחוץ וביטחון

החינוך יואב קיש:  בעלייה וקליטה ירדתם בגלל שהיינו צריכים לאזן

החינוך יואב קיש:  הורדנו שם שני מקומות, משש לארבע, והוספנו מקומות בשלוש הוועדות הבאות: הוועדה לביטחון לאומי, תשתיות וקרן הגז

החינוך יואב קיש:  את מה שאתם ביש עתיד החלטתם לתת לליכוד עם 29 מנדטים אתם עכשיו מקבלים

מירב בן ארי:  אני מוחה על האירוע הזה

מירב בן ארי:  האירוע שהיה בכנסת ה-24 היה של כל הקואליציה

החינוך יואב קיש: הוועדות מחולקות כך: בביקורת המדינה, שני שליש ראשונים ליש עתיד, שליש אחרון למחנה הממלכתי, ובוועדה למעמד האישה, שני שליש ראשונים למחנה הממלכתי, שליש אחרון ליש עתיד פלוס רע"ם

מירב בן ארי: בכנסת ה-20 הייתה רוטציה בביקורת המדינה - -         

החינוך יואב קיש: בוועדת העלייה והקליטה, חצי ראשון לישראל ביתנו, חצי שני למפלגת העבודה, ובוועדת המדע, חצי ראשון לתע"ל- חד"ש, חצי שני ליש עתיד פלוס רע"ם

החינוך יואב קיש:  בוועדה המיוחדת הראשונה, חצי ראשון יהיה למפלגת העבודה, חצי שני לתע"ל-חד"ש, בוועדה המיוחדת השנייה, חצי ראשון למחנה ממלכתי, חצי שני לישראל ביתנו, והוועדה המיוחדת השלישית תהיה של יש עתיד פלוס רע"ם

זאב אלקין: אנחנו בכנסת הקודמת אפשרנו לכל סיעה שהיו לה מקומות בחוץ וביטחון וכספים לשים ממלאי מקום

החינוך יואב קיש: זה יצורף להחלטה

אופיר כץ: אנחנו יוצאים להפסקה

בשעה 12:    << יור >> היו"ר אופיר כץ: << יור >>        אני מחדש את הישיבה

בשעה 12:  נעבור לרשימת הדוברים

בשעה 12:  חבר הכנסת אחמד טיבי, בבקשה

אחמד טיבי: ראיתי בשקף שכתבתם חד"ש-תע"ל כמו שהיה בקדנציה הקודמת, רק עם תיקון לגבי גודל הסיעה

אחמד טיבי:  התיקון הוא תיקון קרדינאלי שגורע מהייצוג של חד"ש-תע"ל

אחמד טיבי:  לקחתם מאיתנו את ראשות הוועדה למעמד האישה שהייתה בידנו קדנציה שלמה, ונתתם לנו ועדת מדע בחצי קדנציה

אחמד טיבי:  אני מבקש למחות על הדבר הזה ולשמור על מה שהיה לנו

אופיר כץ:  במעמד האישה היה לכם קדנציה?     

אחמד טיבי: הייתה לנו קדנציה מלאה

אחמד טיבי:  עכשיו העברתם אותנו לוועדת מדע לחצי קדנציה

אחמד טיבי:  מה זה "מקוצר"? אם הקדנציה של הממשלה מקוצרת, אני יכול להבין את זה

אופיר כץ: זה שני שליש ושליש

אופיר כץ:  אתה מדבר על ראשות הוועדה?      

אחמד טיבי: כן

אופיר כץ: איזו ועדה?     

אחמד טיבי: מדע

אחמד טיבי:  לא כתוב שליש ושני שליש כהונה

אחמד טיבי:  כמה מקוצר? האם שבוע, שבועיים, חודש?     

מירב בן ארי: למה אתה שם שתי מפלגות ביחד בראשות ועדה?      

אופיר כץ: חבר הכנסת טופורובסקי, בבקשה

בועז טופורובסקי: אני לא רוצה להתייחס להצעה עצמה, אני חושב שזה לא רציני, מצחיק ולא נעשה אף פעם

בועז טופורובסקי:   לא יכול להיות שב-10:00 אתה נבחר ותוך שעה יש כאן דיון על הצעה שלא ראינו

בועז טופורובסקי:  בשעה לפני הדיון הואלתם בטובכם להראות לנו את זה במחשב, רק לא שלחתם את המצגת

אופיר כץ: שלחנו

מירב בן ארי: שלחתם בקבוצה

בועז טופורובסקי: מתי? עכשיו?     

אופיר כץ: לא, בדיון הקודם, לפני שיצאנו להפסקה

מירב בן ארי: בשעה 12:00 שלחתם

אופיר כץ: לפני שיצאנו להפסקה

בועז טופורובסקי: גם בכנסת הקודמת, שאז הייתי ממלא מקום יושבת ראש הקואליציה שלדעתי היא היום שרה אצלכם, לקח חודש בין השבעת הממשלה עד שהבאנו להצבעה את הקמת הוועדות

בועז טופורובסקי:  בחודש הזה עשינו המון המון שיחות עם האופוזיציה

בועז טופורובסקי:  גם אם לא הסכמנו, בסופו של דבר היה איזה שהוא תהליך

בועז טופורובסקי:  עצם זה שאתה מראה את זה כאן לעולם זה לא רציני

בועז טופורובסקי:  גם ב-2015, בכנסת ה-20 לדעתי, היו כמה שבועות של דיונים ובסוף הוגשה הצעה

בועז טופורובסקי:  אני מציע לא להביא אלמנטים שליליים וצרכים פוליטיים שיש בין השותפות הקואליציוניות לתוך הכנסת

בועז טופורובסקי:  כל החצי, שליש, רבע קדנציות זה לא רציני

בועז טופורובסקי:  אמרתי בנשיאות ליושב ראש הכנסת שזו התחלה לא טובה לשלוח את השר המקשר שיזרוק כאן את הפצצה וילך לענייניו

בועז טופורובסקי:  אני חושב שגם ככה זאת לא הדרך להחזיר את הכנסת לעבודה, או לפחות לנסות להפוך את הכנסת למקום שעובד בצורה רצינית

בועז טופורובסקי:  אם רוצים כיפופי ידיים, זה עניין שלכם, אבל אני חושב שזה לא מקובל

בועז טופורובסקי:  הייתי שמח לקבל את עמדת הייעוץ המשפטי על כל מה שראינו כאן, על איך אפשר להתנהל ככה, כי רציני זה לא

אופיר כץ: חברת הכנסת מירב בן ארי, בבקשה

מירב בן ארי: ההתנהלות בכנסת ה-24 הייתה אחרת לחלוטין - היה כאן דיון, היו שיחות עם דוד ביטן, כי בכל זאת הייתם הסיעה הכי גדולה בדיוק כמו שאנחנו היום

מירב בן ארי:  למרות שאתה אומר שדרסנו הייתה התנהלות לפני הקמת הוועדות

מירב בן ארי:  אגב, רצינו שתיקחו חלק, רק אתם כליכוד בחרתם לא לשתף פעולה שזה עניין שלכם, אני לא מתערבת לכם

מירב בן ארי:  אנחנו, יש עתיד, רוצים לשתף פעולה, רוצים להיות חלק בוועדות, רוצים להצביע, רוצים להתנגד, זה התפקיד שלנו כחברי כנסת

מירב בן ארי:  אם אתם בחרתם שלא, זה עניין שלכם

מירב בן ארי:  אנחנו בוחרים לקחת חלק פעיל

מירב בן ארי:  כשישב כאן בועז ביסמוט אמרתי לו: בועז, אין לנו ויכוח, אנחנו רוצים לנהל דיון אמיתי כי אלה החיים שלנו מעכשיו

מירב בן ארי:  החיים של חברי הכנסת באופוזיציה הם בתוך הוועדות

מירב בן ארי:  כל סוגרי הדילים עם האופוזיציה לא יושבים כאן, חוץ אולי משוסטר, אבל לדעתי הוא נקלע לסיטואציה, הוא בכלל לא מבין איפה הוא נמצא, הדיל נרקם

שמחה רוטמן: מה את אומרת שהוא לא מבין? הוא אחד מגדולי - -     

מירב בן ארי: הוא אומר בעצמו

אלון שוסטר: אמרתי שאני מבין, רק לא רקמתי

מירב בן ארי: מה שקורה כאן זה פשוט בושה וחרפה

מירב בן ארי:  מה זה להגיד שיש עתיד דרסו? מדובר על קואליציה של 60 חברי כנסת

מירב בן ארי:  אנחנו כיש עתיד קיבלנו את תפקיד האופוזיציה בראש מורם

מירב בן ארי:  חלק מהראש המורם זה להיות חברים בוועדות

מירב בן ארי:  בואו נשב ונסדר את העניינים בדיוק כמו שהיה בכנסת ה-24

מירב בן ארי:  הנושא של ועדות קבועות זה אחד הדברים הכי חשובים, מי כמוך יודע

מירב בן ארי:  עשיתם כאן שני שליש, שליש

מירב בן ארי:  קודם כל, מה אתם מתערבים? מילא אם הייתם אומרים שהוועדה לביקורת המדינה היא של יש עתיד, אבל גם התערבתם לנו מי יהיו יושבי ראש הוועדות, גם התערבתם לנו איך נחלק את זה ברוטציה

מירב בן ארי:  כשאנחנו נתנו לכם ועדות - -      

אופיר כץ: לא התערבתם בחלוקה?      

מירב בן ארי: ממש לא

אופיר כץ: זה שהיה מגיע לנו ארבעה בוועדת כספים וארבעה בוועדת חוקה והורדתם לנו, זאת לא התערבות?     

מירב בן ארי: כשנתנו לכם את הוועדות שבחרתם לא לקחתם בהן חלק, לא התערבנו לכם

מירב בן ארי:  מה אתה מתערב?     

שמחה רוטמן: אני מנסה להבין מה נתתם

שמחה רוטמן:  נתתם לכל האופוזיציה שלוש ועדות

מירב בן ארי: נתנו ארבע, כי גם עלייה וקליטה הצטרפה

שמחה רוטמן: אני מחזיק פה את ההצעה שעליה הצביעה הוועדה

מירב בן ארי: לא רק שאתה מתערב לי במי יהיה יו"ר, אתה גם מתערב לי ברוטציה? מי מתערב ברוטציה? מה החלטתם לנו על רוטציה? באיזה סרט? כשאני הייתי בכנסת ה-20 הייתה יו"ר ועדה למעמד האישה,  קראו לה עאידה תומא סלימאן, והיא הייתה ארבע שנים

מירב בן ארי:  הדבר היחיד שנעשה בו רוטציה זה בוועדה לביקורת בין קארין אלהרר ביש עתיד לבין שלי יחימוביץ, אבל גם אז חילקו שנתיים ושנתיים

מירב בן ארי:  מה אתה קובע לי שלושת רבעי ורבע? כשהסכימו על רוטציה, זה היה כשהסיעה הגדולה ביותר קיבלה ועדה לארבע שנים - ועדת הכלכלה בראשות איתן כבל

אופיר כץ: גם אנחנו היינו הסיעה הגדולה ביותר ולא שאלתם אותנו על ועדת כספים ועל ועדת חוקה, אם מגיע לנו ארבעה או חמישה

מירב בן ארי: עוד פעם?     

אופיר כץ: בטח עוד פעם

אופיר כץ:  אנחנו כל הזמן נזכיר שאת התקדים הזה אתם עשיתם

אופיר כץ:  את יכולה להתבכיין עכשיו, אבל את התקדים הזה אתם עשיתם

אופיר כץ:  אנחנו לא המצאנו פה שום דבר חדש

מירב בן ארי: אני לא מתבכיינת, אני לא צווחנית ואני לא תרנגולת

מירב בן ארי:  אני אישה שמדברת דברי טעם על דברים שהיו כאן

מירב בן ארי:  תבינו, הדבר הכי חשוב לחברי הכנסת מהאופוזיציה הן ועדות הכנסת

מירב בן ארי:  אין כאן בכי, אני באה ומציגה עמדה

מירב בן ארי:      קיבלתי את החלוקה שעשיתם, אבל לא קיבלתי את העניין של יושבי ראש הוועדות

מירב בן ארי:  כשנתתי לאופוזיציה ארבע ועדות, לא התערבתי ברוטציה, לא התערבתי במי יעמוד בראשן

מירב בן ארי:  על הוועדות הקבועות לא התערבנו לכם

מירב בן ארי:  לא רק שקבעתם לנו פה מי היו"ר, גם קבעתם לנו רוטציה מפוקפקת שתפגע במקצועיות

מירב בן ארי:  תנו לנו לחלק את זה

מירב בן ארי:  נתתי לכם דוגמה את הכנסת ה-20 בה המחנה הציוני קיבלו את ועדת הכלכלה כוועדה קבועה

מירב בן ארי:  נתת לי את ארבע הוועדות האלה? תן לי להחליט

מירב בן ארי:  לא דיברתי על החלוקה הפנימית, דיברתי על יושבי ראש הוועדות

מירב בן ארי:      אנחנו הולכים כאן לכנסת שהולכת להיות ארבע שנים – בינינו, אני מקווה כמה שיותר קצרה

מירב בן ארי:   קיבלנו החלטה כאופוזיציה לעבוד, לעבוד יחד לטובת אזרחי ישראל, להצביע בעד חוקים טובים, להתנגד לחוקים גרועים

מירב בן ארי:  אם אתם רוצים שניקח חלק אמיתי, בואו נשב יחד על הדברים שצריך לשנות, כי ההצעה הזאת כמו שהיא לא טובה

מירב בן ארי:  אמרתם שדרסנו, אבל יש גם דברים שלא התערבנו ולא דרסנו

מירב בן ארי:  אתם עושים כאן צעד מיותר וחבל, כי אנחנו יכולים לעבוד יחד למען אזרחי ישראל

אופיר כץ: חבר הכנסת שמחה רוטמן, בקשה

שמחה רוטמן: תודה רבה , אדוני היושב-ראש

שמחה רוטמן:  אני חייב לומר שביום 12

שמחה רוטמן: 7

שמחה רוטמן: 2021, בוועדה המסדרת, ונראה לי שגם אתה ישבת פה, אופיר, שלוש ועדות קיבלה - -     

רון כץ: היה תיקון

בועז טופורובסקי: זה לפני בג"ץ

שמחה רוטמן: אני לא הגשתי בג"ץ, וגם אמרתי בכל במה אפשרית שלדעתי הגשת הבג"ץ היא טעות

שמחה רוטמן:  גם אמרתי שבג"ץ, שמתיימר להיות מגן המיעוט מפני דורסנות הרוב, לא יעשה דבר כי המיעוט הוא בימין

שמחה רוטמן:  כשהמיעוט הוא בשמאל, הכל בסדר, אבל כשהמיעוט בימין, אפשר לדרוס ובג"ץ גם ייתן לזה את ברכת הדרך

שמחה רוטמן:  טוב שהזכרת למי ששכח שגם בג"ץ לא התערב בדבר הזה

שמחה רוטמן:  כשאני משווה את ההצעות, אני רואה שלאופוזיציה דאז ניתנו שלוש ועדות – ביקורת, מדע ומעמד האישה, כשקליטה ניתנה אז למרצ, ליאיר גולן

שמחה רוטמן:  הסיבה היחידה שיאיר גולן לא מונה ליושב ראש ועדת קליטה, לפחות בשלב הראשון, ואני אפילו לא מדבר על השיחות הלא רשמיות שהתנהלו אחר כך, זה כי כחלק מהתרגיל הדי נבזי של הקואליציה דאז הם דחפו את כל נציגי הליכוד ויצרו רוב מאוד מאוד גדול לאופוזיציה בוועדות שלהן יש פחות סמכויות סטטוטוריות, אם בכלל, וכך יצא שהליכוד, שהוא היה אז המפלגה הגדולה בפער בכנסת, קיבל בוועדת הכנסת רק שני נציגים

שמחה רוטמן:  אתם עכשיו נותנים ליש עתיד, שהם קטנים מכם בהרבה, שלושה נציגים בוועדת הכנסת

מירב בן ארי: זה על חשבון חוץ וביטחון

שמחה רוטמן: אני מבין את הרצון של הליכוד וכל הקואליציה לא לעשות לחברנו את מה ששנוא עלינו, לכן מלכתחילה הצענו להם הרבה הרבה יותר גם במיקומים, גם בראשות הוועדות, כדי לא לייצר מצב של סיעות באופוזיציה שלא מקבלות בכלל מענה

שמחה רוטמן:  גילינו נדיבות רבה מאוד - אפשר לקרוא לזה נדיבות של מנצחים

שמחה רוטמן:  יכול להיות, לפחות לפי התגובה של יש עתיד, שלפחות לגבי יש עתיד הגזמנו, כי למרות הנדיבות הרבה הם עדיין לא מרוצים

שמחה רוטמן:  אני קורא לעצמנו לשקול אולי מחדש את העניין, כי עם כל הנדיבות הזאת הם עדיין לא מרוצים

שמחה רוטמן:  מה שברור הוא שכאשר היה בידם הכוח, הם רמסו גם את כל האופוזיציה וגם את הליכוד לאין ערוך יותר מההצעה שמונחת היום על שולחן הוועדה

שמחה רוטמן:  מה שברור גם, וטוב שהזכירו את אותה עתירה לבג"ץ, זה שאותם אנשים שמשום מה עוד היו להם ציפיות שהבג"ץ יעמוד לצד המיעוט כאשר הרוב רומס אותו, בג"ץ לא פספס אף הזדמנות כדרכו ונתן להם תעודת כשרות לאותה הצעה שהצביעו בעדה ואישרו אותה

שמחה רוטמן:  כמה היה אז גודל האופוזיציה? האופוזיציה אז הייתה עם 59 מנדטים מול 61 מנדטים של הקואליציה

ארבל אסטרחן: 62-58

שמחה רוטמן: האופוזיציה עכשיו יותר קטנה מבחינה מספרית

שמחה רוטמן:  יש לנו עכשיו פחות חברי אופוזיציה שמקבלים יותר ממה שאושר בזמנו על ידי הוועדה המסדרת

שמחה רוטמן:  אני יודע שאחרי זה עוד היו הרבה שיחות והרבה הסכמות - חלקן היה גלוי, חלקן היה חסוי

שמחה רוטמן:  מה שעומד לנו, חברי כנסת, ולציבור מול העיניים זו החלטה שאושרה בוועדה המסדרת

שמחה רוטמן:  למרות כל זעקות השבר, למרות אמירות גם של הייעוץ המשפטי שזה לא נהוג, שזה לא מקובל, הקואליציה הקודמת אישרה את ההחלטה ונתנה לנו להתמודד עם הדבר הזה

שגית אפיק: 	אדוני יושב ראש הוועדה, אי הצגת החומר לפני תחילת הדיון כאן זה דבר שבעיני הוא מאוד לא ראוי, ואני מקווה שזה לא יהווה תקדים להמשך הדיונים בראשותך כאן

שגית אפיק:  אני חושבת שלדיון בנושא כל כך חשוב כמו הרכב הוועדות היה רצוי שהחומר יועבר לחברים לפחות ערב קודם

שגית אפיק:  על אף הדבקות בתקדים מהכנסת הקודמת, בכנסת הקודמת החומרים חולקו מבעוד מועד

שגית אפיק:  לפני שזה הובא בכנסת הקודמת היו ישיבות לא מעטות שחלקן התקיימו אצל יושב ראש הכנסת, והדברים מפורטים גם בפסק הדין

שגית אפיק:  בישיבות האלו, וגם זה מצוין בפסק הדין, הוכנסו תיקונים רבים,  חלקם בשל הערות של הייעוץ המשפטי לכנסת

שמחה רוטמן: אחרי ההצבעה

שגית אפיק: לא, לפני ההצבעה

שגית אפיק:  לפני ההצבעה היו דיונים והיה שיח בין כלל הסיעות

שמחה רוטמן: זה גם קרה עכשיו

שגית אפיק: אני מבינה מהדיון כאן שזה לא קרה עכשיו

שגית אפיק:  היו אז דיונים בין כלל הסיעות, בין היתר אצל יושב ראש הכנסת, ובסופו של דבר בית המשפט לא התערב, בין היתר בשל עמדת הכנסת שציינה שאין מקום להתערבותו של בית המשפט בהליכים פנים פרלמנטריים

שגית אפיק:  יחד עם זאת, במהלך הדיונים בעתירה נעשו תיקונים שונים על ההרכבים שהוצבעו, ובסופו של דבר ניתנו ארבע ועדות לאופוזיציה

שגית אפיק:  בית המשפט גם העיר שהיה רצוי שההרכבים ייעשו בצורה מדויקת יותר, באופן שיביא את הייצוג היחסי של סיעות האופוזיציה

שגית אפיק:  בהתאם לעמדות שגם אנחנו ציינו, ובית המשפט אומר את זה בפסק הדין בצורה מפורשת, בית המשפט דחה את העתירה לאור החשיבות הציבורית שבקידום השינויים בהרכב ועדות הכנסת - זאת אומרת, הייתה הסכמה שימשיכו לעשות שינויים

שגית אפיק:  נעשו בהמשך שינוים שונים, אבל זה היה כבר ללא הועיל מבחינת הפרקטיקה, משום שחברי הכנסת של האופוזיציה החליטו שהם לא מעוניינים להיות חברים בוועדות

שמחה רוטמן: נועה, מנהלת הוועדה היקרה שלנו, שלחה ב-12

שמחה רוטמן: 7

שמחה רוטמן: 2021, בשעה 13:03

שמחה רוטמן:  היה אז הרבה שיח מקדים, וגם עכשיו היה שיח מקדים, רשמי ולא רשמי

רון כץ: לא היה

רון כץ:  איתנו לא דיברו

שמחה רוטמן: אני יודע שהיה

רון כץ: עם מי דיברו ביש עתיד?     

שמחה רוטמן: כחבר הוועדה המסדרת ראיתי בזמנו פעם ראשונה את הטבלה ב-13:03, כי היא נשלחה בקבוצת הווטסאפ בשעה 13:03

שגית אפיק: לא, היא נשלחה קודם, היא נשלחה יום קודם

שמחה רוטמן: אני מוכן להציג את זה מודפס

- דדון: שמחה, אתה מדבר על ההצעה

שמחה רוטמן: נכון, ההצעה המתוקנת

- דדון: ההצעה נשלחה יום לפני

שמחה רוטמן: הפעם הועברו טיוטות לחברי האופוזיציה הרבה קודם לפני הישיבה הזאת

רון כץ: לא הועברו

שמחה רוטמן: הנוסח שעליו התקיים הדיון לראשונה נשלח אז בשעה 13:03

שמחה רוטמן:  עד השעה 16:00 באותו יום כבר דנו, הצביעו ועשו רביזיה

שמחה רוטמן:  מהרגע שראיתי את ההצעה שעליה הולכים לדון ולהצביע עד הרגע שהצביעו עליה ועשו רביזיה חלפו שלוש שעות

רון כץ: נועה אומרת שזה לא נכון

שמחה רוטמן: הנוסח שעליו התקיים הדיון בוועדה ועליו הצביעו הועבר כחצי שעה או שעה לפני הדיון בוועדה

רון כץ: אבל קיבלת נוסחים מראש

שמחה רוטמן: לפי הבנתי, כפי שאמר גם יושב ראש הוועדה, לאופוזיציה הזאת ניתן הרבה יותר זמן התייחסות

רון כץ: יואב קיש אמר בקולו שהם לא ראו את זה קודם

שמחה רוטמן: זה לגבי מתי זה הונח ומתי זה הוצבע

אופיר כץ: המטרה היא לעשות את זה מהר, בניגוד אליכם שעשיתם את זה חודש אחרי

אופיר כץ:  אנחנו רוצים להקים את הוועדות כמה שיותר מהר, כדי להתחיל לעבוד למען אזרחי ישראל

יסמין פרידמן: לקח לכם הרבה זמן להקים ממשלה, עכשיו תחכו עם הוועדות

שמחה רוטמן: הליך משפטי, כבודו במקומו מונח, והסכמות קואליציוניות ואופוזיציוניות, כבודן במקומן מונח, אבל העובדה שהאופוזיציה לא הסכימה להצעה המבזה שהוצעה על ידי הקואליציה דאז, שקיבלה גם את הגיבוי של בג"ץ באופן מבזה לא פחות, היא לא לקלונה של האופוזיציה הקודמת, היא לכבודה של האופוזיציה הקודמת

שמחה רוטמן:  היא הייתה העמדה, אני חושב, הנאצלת ביותר של זכויות המיעוט במדינת ישראל

יוראי להב-הרצנו: לא הגעתם לעבודה

יוראי להב-הרצנו:  הפקרתם את הבוחרים שלכם, הפקרתם את הציבור שלכם

אופיר כץ: אני שומע את הדיון המשפטי על כן העברתם לפני, על לא העברתם, על הליך לא תקין, אבל בשורה התחתונה אתם עשיתם תרגיל, אתם רמסתם אותנו

אופיר כץ:  באתי לחברי כנסת שהייתי בקשר איתם ואמרתי להם שאנחנו רוצים לעבוד, שיתנו לנו את הייצוג שלנו כמו שהיה נהוג בכנסת ישראל

אופיר כץ:  קיבלתם אישור מיועצים משפטיים, קיבלתם אישור מבג"ץ לזה שלא נתתם לנו את הייצוג שלנו בוועדות במשך שנה וחצי

רון כץ: אני לא מסכים איתך

רם בן ברק: מה אתה אומר? אם אתם הייתם חארות, גם אנחנו נהיה חארות?     

אופיר כץ: אני לא משתמש בביטוי הזה

רם בן ברק: זה מה שאתה אומר

אופיר כץ: אתם עשיתם תקדים בכך שרמסתם אותנו באישור של כל העולם, לכן אנחנו משתמשים עכשיו בתקדים שלכם

רם בן ברק: כל הוויכוח היה על קול אחד בוועדת כספים, על כל השאר הייתה הסכמה

רם בן ברק:  כולם יודעים שזה היה התירוץ של נתניהו שגרר אתכם לזה כדי לא לעבוד בוועדות

אופיר כץ: חבר הכנסת רון כץ, בקשה

רון כץ: קודם כל, אני שמח לשמוע את היועצת המשפטית, ואני גם אשמח לשמוע את ההתייחסות שלה לגבי כל מה שאנחנו שומעים פה

רון כץ:  אנחנו רואים שיש פה איזו שהיא חלוקה שהיא המשך ישיר לממשלת השקשוקה שהקמתם עם רוטציות הזויות, עם זה שאתם תחליטו מי יהיה באיזו ועדה

רון כץ:  כל הדבר בקדנציה הקודמת היה על מקום אחד בוועדת כספים, כאשר אז הייתה איזו שהיא הברקה, שגם עליה לא הייתה הסכמה מוחלטת בליכוד, של שרים ותיקים שאמרו: מה, אנחנו נבוא ונשב בוועדות? בואו לא נבוא לוועדות, נחרים את כל הכנסת, נקבל משכורת, לשכה, נהגים, עוזרים ופשוט לא נבוא לעבודה

רון כץ:  כל מה שהיה זה שאתם פשוט לא הגעתם לעבודה

רון כץ:  כשאני אומר "אתם" אני מדבר על שרים בכירים

רון כץ:  אופיר, אתה הגעת לעבודה, אני חלילה לא מדבר עליך

רון כץ:  מה שאתם עושים עכשיו זה המשך ישיר להתנהלות המחפירה שעשיתם קודם, ואני אומר לך שזה לא יעבור

רון כץ:  היועצים המשפטים לא יתנו לזה לעבור, בתי המשפט לא יתנו לזה לעבור

רון כץ:  הרבה מאוד תהליכים יקרו פה ובסוף נחזור למה שאנחנו יכולים להגיע אליו כבר מהיום

רון כץ:  אם תלכו בדרך הזאת, תקבלו את הדבר המובן מאליו – אופוזיציה שתעבוד קשה מאוד בשביל לסנדל כל דבר שאתם תביאו

רון כץ:  אני לא רוצה להיות במקום הזה, אבל מה שאתם עושים פה זה אומרים: אנחנו לא רוצים אתכם בבית הזה, אנחנו רוצים להתנהל לבד, אל תפריעו

רון כץ:  עצם זה שאתם מכוונים רק ליש עתיד זו הטעות הכי גדולה שלכם, כי זאת הסיעה שמובילה את האופוזיציה

רון כץ:  אופיר, אתה הולך להיות יו"ר הקואליציה, אתה צריך להבין שאם תכוון ליש עתיד אתה תקבל אופוזיציה לוחמנית הרבה ממה שאנחנו מכירים בבית הזה, ויש הזדמנות לתקן את זה

רון כץ:  אני חושב שאתה מספיק חזק בשביל לראות את הדבר הזה ולהגיד: זה לא נכון, זה לא מקובל, האופוזיציה צריכה לקבל כך כך מספרים, תחלקו אותם ביניכם

רון כץ:  הניסיונות האלה לייצר פה איזה שהוא מצב של "עם ההוא עושים ככה" זה לא נכון גם לכם, כי אנחנו בסופו של דבר רוצים שהבית הזה יתפקד, אנחנו לא רוצים להגיע למצב שהכל פה נהיה קטנוני

רון כץ:  את מי אנחנו מסנדלים? את תושבי מדינת ישראל שצופים בנו ולא מבינים מה אנחנו רוצים

רון כץ:  יש ממשלה, יש שרים, לכו לעבוד

רון כץ:  מה אתם רוצים? להתעסק גם בתפקידים של האופוזיציה? בשביל מה? הרי בסופו של דבר הדבר הזה כמו שאיחד אתכם כך הוא יאחד אותנו ותקבלו פה בית כמו שאנחנו קיבלנו, שזה לא דבר נחמד

רון כץ:  כל המחלוקת שלנו הייתה על חבר אחד בוועדת כספים

רון כץ:  תראו מה עשיתם פה – רוטציות בוועדות, חלוקה לא הגיונית של תפקידים, לקחתם סיעה של 24 מנדטים וחילקתם אותה כאילו היא 11

רון כץ:  לא מאוחר לתקן

רון כץ:  אפשר להגיד: חבר'ה, לא מצביעים היום, בואו נצא לדבר

רון כץ:  מה הרעיון הזה לעשות את המישמש הזה? עשיתם את זה בממשלה ותראו איך זה נראה - ארבעה שרי חינוך, שני שרי ביטחון, הכל במכפלות הזויות כאלו

רון כץ:  זה ייקצר את משך חיי הממשלה הזאת

רון כץ:  הדבר הזה שאתם עושים עכשיו יכפיל כוח פה

רון כץ:  אי אפשר לעבוד ככה

רון כץ:  כשאי אפשר לעבוד אז דברים מתפרקים

רון כץ:  כשהמנגנון לא עובד טוב הגוף לא יכול לתפקד, שזה מה שאתם עושים פה היום

אופיר כץ: חבר הכנסת ולדימיר בליאק, בקשה

ולדימיר בליאק: תודה רבה, אדוני היושב ראש, אני רוצה לברך אותך על תפקידך החדש

ולדימיר בליאק:  אני מתקשה לעקוב אחרי השינויים בתפקידים שלך, אבל אני בהחלט מרוצה מההתקדמות שלך בבית הזה

ולדימיר בליאק:  ראשית, אני מוחה על עצם העובדה שלא קיבלנו את החומר מבעוד מועד, זה מקשה מאוד על הדיון

ולדימיר בליאק:  כפי שהיועצת המשפטית אמרה, לא היה לזה תקדים גם בכנסת הקודמת

ולדימיר בליאק:       תראה, אני לא חבר בוועדה הזאת, אבל אני נמצא כאן כי העבודה בוועדות הכנסת, והוכחתי את זה בכנסת הקודמת יחד איתך, חשובה לי

ולדימיר בליאק:  אתה עבדת מאוד קשה בוועדת כספים, הגעת לכל הדיונים, אבל החברים שלך לא

ולדימיר בליאק:  הוועדות הן מהות הפעילות של האופוזיציה בכל פרלמנט, לכן אנחנו נעשה את זה

ולדימיר בליאק:  חברים אחרים, לצערי, בכנסת הקודמת לא הופיעו לעבודה

ולדימיר בליאק:  אני מתקשה להגדיר על מה הם קיבלו את השכר מהציבור, וחבל

ולדימיר בליאק:  אנחנו כן נגיע, כי זה חשוב לנו, כי אנחנו מייצגים פה ציבור ענק

ולדימיר בליאק:  רק ליש עתיד הצביעו 850,000 ישראלים וישראליות

ולדימיר בליאק:  בין אם תתנו לנו מקומות ובין אם לא, אנחנו נהיה בכל ועדה, בכל יום, ואנחנו מוכיחים את זה כבר בכנסת הזאת מהיום הראשון

ולדימיר בליאק:  רון צדק לחלוטין, כל הוויכוח בכנסת הקודמת היה על מקום אחד בוועדת הכספים, האם זה יהיה 9-7 או 9-8

ולדימיר בליאק:  אפשר להתווכח אם זה נכון או לא נכון

ולדימיר בליאק:  אתם אומרים שאתם עושים לנו את אותו דבר שאנחנו עשינו, אבל כשאני מסתכל על החלוקה הזאת בוועדת הכספים, אני רואה שחיברתם את יש עתיד עם רע"ם שזאת אולי הבדיחה הכי גדולה בהצעה הזאת

ולדימיר בליאק:  אתם נותנים לנו בוועדה שהיא אולי הוועדה הכי חשובה בכנסת רק שני מקומות - איך זה נראה לכם? זה לא ראוי, זה לא יכול להיות

ולדימיר בליאק:  אתם רוצים לבלגן את עבודת הממשלה - זה עניין שלכם, אבל אל תבלגנו את עבודת הכנסת, אל תפגעו בפעילות של הוועדות

ולדימיר בליאק:  ושוב, כפי שרון אמר ואני לגמרי מסכים איתו, עוד לא מאוחר לתקן

ולדימיר בליאק:  מה שאתם עושים פה זאת חרפה, זה לא יכול להיות

ולדימיר בליאק:  אתם יודע מה? גם אם לא תתנו לנו בכלל מקומות בוועדת הכספים, אני מבטח לך שאני אהיה שם בכל דיון, שעות לא שעות, ואני אתנגד בכל כוחי לכל המהלכים המסוכנים שאתם מתכוונים לעשות כנגד הציבור הישראלי

אופיר כץ: סימון דוידסון, בקשה

סימון דוידסון: תודה רבה, אדוני היושב-ראש, שיהיה לך בהצלחה בתור יו"ר הקואליציה

סימון דוידסון:  אתה מתחיל את התפקיד בדיון שמבחינתי הוא סופר משמעותי

סימון דוידסון:  אנחנו נמצאים בבניין שמבחינתי הוא הבניין הכי חשוב בכנסת, בנין הוועדות

סימון דוידסון:  בשנה וחצי שאני נמצא פה הייתי בכל כך הרבה דיונים

סימון דוידסון:  אני רוצה לפרגן לך, היית עוף חריג במפלגת הליכוד בכך שהגעת להרבה מאוד ישיבות ועבדת

סימון דוידסון:  הוועדות זה מהות הכנסת

סימון דוידסון:  בוועדות אנחנו דנים ומקבלים משמעות מכל אדם שנמצא מסביב לשולחן

סימון דוידסון:  היו כל כך הרבה ישיבות בוועדות שהגיעו אליהן חברי ש"ס, אתה, שמחה רוטמן, שבהן הבעתם את דעתכם, השפעתם

סימון דוידסון:  מה אני מצפה מהכנסת? אני מצפה שהכנסת תדון בהרבה מאוד נושאים שחשובים לציבור הישראלי

סימון דוידסון:  הגעתי עכשיו מדיון של הרב גפני בנושא יוקר המחייה

סימון דוידסון:  האופוזיציה והקואליציה דיברו שם והעלו נקודות כל כך חשובות

סימון דוידסון:  כשאנחנו נמצאים בוועדה שלא שומעים את הצד השני זה דבר מסוכן, כי יש לך כיוון אחד שאתה רץ עליו, יש לך החלטה מהשר, יש לך משרדים ששולטים

סימון דוידסון:  כשאתה מסתכל על מה שהיה, אתה רואה שגם ועדת האתיקה לא קמה, לצערנו, וגם ביקורת המדינה וקליטה ועלייה

סימון דוידסון:  אלה לא דברים שאנחנו רוצים להגיע אליהם

סימון דוידסון:  אנחנו בשונה ממה שהיה רוצים לעבוד בוועדות, רוצים לבוא ולהגיד את מה שחשוב גם לאנשים שחושבים אחרת

סימון דוידסון:  אנחנו רוצים לנסות להשפיע למרות שאנחנו נפסיד ב-99% בהצבעות, אלא אם כן תהיה איזו טעות ומישהו יירדם

סימון דוידסון:  למרות ההפסד בהצבעות חשוב לנו, חברי הכנסת, כמו שהיה חשוב לך, כמו שהיה חשוב לינון אזולאי, כמו שהיה חשוב ליעקב אשר, להגיע

סימון דוידסון:  אנחנו לא נגיע למצב שלא נגיע לוועדות, אבל תעשו את זה באופן הוגן, כדי שבאמת יהיה ייצוג לדמוקרטיה בישראל

סימון דוידסון:  ברגע שאתם באים ואומרים שבוועדת כספים יש שני קולות ליש עתיד ורע"ם אתם בעצם אומרים: אנחנו לא רוצים לשמוע אתכם, אנחנו רוצים שתשבו בבית

סימון דוידסון:  זה לא יקרה, אסור שזה יקרה

סימון דוידסון:  אלה דברים שצריכים לדון עליהם עד ההצבעה ולשנות אותם, כדי שיהיה ייצוג לכל הדמוקרטיה בישראל

סימון דוידסון:  נכון, אתם המושלים, אתם ניצחתם בבחירות, אבל אנחנו עכשיו יוצאים לדרך של פעילות הכנסת וחשוב שבוועדות הכנסת יישמע הקול של כל צד מאזרחי מדינת ישראל

אופיר כץ: חבר הכנסת יוראי להב הרצנו, בקשה

יוראי להב-הרצנו: אדוני היושב ראש, ניצחתם בבחירות אז למה אתם מתנהגים כמו לוזרים? קיבלנו הבוקר שיעור משר החינוך הנכנס איך לא מתנהגים כווינרים בכך שהוא אמר שאת מה שעשינו לכם אתם תעשו לנו

יוראי להב-הרצנו:  אני מניח שזה מכוון לאיזה שהוא הלך מחשבה או תקווה שלכם שאנחנו ננהג כמו שאתם נהגתם בנו כשהייתם באופוזיציה, אבל זה לא הולך לקרות

יוראי להב-הרצנו:  אתם, חברי הליכוד, פשוט לא הגעתם לעבודה, אתם אמרתם: אם אנחנו לא שולטים בכנסת - אין טעם בכנסת, ואם אנחנו לא מושלים - אין טעם בדמוקרטיה

יוראי להב-הרצנו:  פשוט לא הגעתם לעבודה

יוראי להב-הרצנו:  זה היה פשוט מחזה מרהיב, וגם כתבתי על זה, שכשישבנו בשעה 11:00 בוועדות הכנסת אז בלוח הנוכחות שתלוי פה על כמה קירות היו אפס חברי ליכוד שנכחו במשכן

ולדימיר בליאק: אופיר היה

יוראי להב-הרצנו: לא דיברתי על אופיר כץ, דיברתי על שאר חברי הליכוד

יוראי להב-הרצנו:  לא השתבצתם לוועדות, הפקרתם את הציבור שלכם

יוראי להב-הרצנו:  כשאתם לא מגיעים לוועדות אתם לא מענישים את מצביעי יש עתיד, אתם מענישים את המצביעים של הליכוד

יוראי להב-הרצנו:  חוקים שעברו בבית הזה השפיעו על כל הציבור

יוראי להב-הרצנו:  זאת פשוט הפקרות שהחברים שלך לסיעה, אדוני היושב ראש, לא הגיעו כדי להשמיע ולהצביע בשם הציבור ששלח אותם לבית הזה

יוראי להב-הרצנו:  יכול להיות שהלך הרוח שביטא פה שר החינוך הנכנס, או רבע שר החינוך הנכנס, יואב קיש, הוא הלך מחשבה או תקווה שלכם שאנחנו גם ננטוש בזעם על רקע החלוקה הלא שוויונית שאתם מציגים פה, אבל אתם לא מכירים את יש עתיד

יוראי להב-הרצנו:  אנחנו לא נרפה, לא נחסיר, ואנחנו נעמוד על זכותנו ועל זכות הציבור שלנו להיות מיוצגים, להישמע ולהצביע בכל דיון ודיון, כי זאת השליחות שלנו כאן

יוראי להב-הרצנו:       מאחר ויושבת כאן איתנו גם היועצת המשפטית של הכנסת, אני רוצה למחות על משהו שהפך להיות מבחינתי נוהל פסול,  וזה שאתם מגיעים עם שינויים או עם חומרים לחברי הכנסת ושמים לנו אותם על השולחן או במצגת ברזולוציה של 8 david ואומרים לנו: דונו

יוראי להב-הרצנו:  יכול להיות שאני לא מספיק מוכשר, אבל אני לא מצליח לדון ככה

יוראי להב-הרצנו:  אני רוצה לקבל את החומרים מראש כמו שאני זכאי, כי זה הנוהג בבית הזה בחמש הכנסות שבהן אני מכהן

יוראי להב-הרצנו:  אני רוצה ללמוד את החומרים, רוצה לשבת עם המומחים שאני בוחר להתייעץ איתם, רוצה שהצוותים המוכשרים שיושבים מאחורינו ולצידנו יכינו אותנו לדיונים האלה

יוראי להב-הרצנו:  אני לא מכיר אופציה של "שמתי לך את החומר על השולחן, דון"

יוראי להב-הרצנו:  זה לא מתנהל ככה  במדינות דמוקרטיות ובמדינות שמכבדות את הדיון

יוראי להב-הרצנו:  יכול להיות שזה לא רלוונטי לחלק מהדיון, אבל לפחות למראית עין תאפשר לי להתכונן לדיון הזה, כי אחרת אתה פוגע בזכות ההשתתפות שלי, אתה פוגע בהליך שלנו בכנסת

אופיר כץ: חשבנו בהתחלה להצביע היום על כל הוועדות, אבל בגלל הביקורת שלכם על כך שאתם לא מספיקים לדון ולהתעמק בזה אנחנו דוחים את ההצבעה ליום רביעי

אופיר כץ:  יהיה לך שלושה ימים לעיין בזה וללמוד את זה עם כל הצוותים שלך

יוראי להב-הרצנו: זה לא עניין של הצבעה

אופיר כץ: זה כן עניין של הצבעה

אופיר כץ:  ההצבעה זה קו הסיום של הדיון

יוראי להב-הרצנו: אני לא מדבר על קו הסיום, אני מדבר על קו הפתיחה

שגית אפיק: הנוהג כאן הוא להעביר חומרים מבעוד מועד

ולדימיר בליאק: על מה אתה מנהל דיון אם לא למדנו את החומר?     

יוראי להב-הרצנו: אני מדבר על קו ההתחלה

יוראי להב-הרצנו:  חלק מהותי מבחינתי בדמוקרטיה זה השיח

יוראי להב-הרצנו:  יכול להיות שינון ישמיע דעות שישכנעו אותי, ואני מת שינון ישמיע דעות שישכנעו אותי, יכול להיות שתשמע אותי, תשמע את חבר הכנסת רון כץ ואת ד"ר צרפתי הרכבי ותשנה חלק מעמדותיך או תדחוף בכוחך הרב שעכשיו יש לך לשינויים, אבל איך נוכל לבטא את הדעות שלנו בצורה ראויה אם לא ניתן לנו זמן לעבור על החומרים וללמוד אותם? אני מודה לך שהוספת עוד ימי דיון, אני רק מבקש שזה לא יהפוך להיות נוהל שאנחנו כל פעם נצטרך לזעוק על כך ששמים חומר בפני הח"כים ואומרים להם: דונו

אופיר כץ: זה לא יהפוך לנוהל

יוראי להב-הרצנו: יושב ראש הכנסת הקודם מיקי לוי מינה אותי להיות יושב ראש ועדת האתיקה, ועדה שלא קמה

יוראי להב-הרצנו:  אני מאוד מקווה שתנהגו כמו ווינרים

יוראי להב-הרצנו:  אנחנו מכבדים את תוצאות הבחירות, אבל אנחנו נהיה כאן ככל שנידרש על מנת לבטא את הצרכים, את האתגרים, את הדעה ואת המחשבות של הציבור ששלח אותנו

יוראי להב-הרצנו:  אני רק מבקש שלא תנהגו כמו לוזרים, כי השיעור שהעביר היום שר החינוך הנכנס גם לחברי הכנסת וגם לאזרחי ישראל הוא שיעור באיך להיות לוזרים, וזה לא מכבד אתכם, את הציבור ששלח אותנו לכאן ואת הדמוקרטיה הישראלית

אופיר כץ: חבר הכנסת גלעד קריב, בקשה

גלעד קריב: אי אפשר להתעלם מהעובדה שהמקום שבו התחיל הדיון בכנסת הקודמת זה לא המקום שבו הוא הסתיים

גלעד קריב:  גם הייעוץ המשפטי לכנסת אמר את דברו, גם בג"ץ אמר את דברו במהלך הדיון, וגם התקיימו הרבה מאוד מגעים לאורך כל התקופה

גלעד קריב:  חבר הכנסת מיקי לוי, שהיה יושב ראש הכנסת, הגיע אלי ביושבי כיו"ר ועדת חוקה וסיכמנו על הוספת חבר לאופוזיציה

גלעד קריב:  למעט ועדת כספים, אם אני לא טועה, הגיעו לסיכום מלא לגבי הרכבי כל הוועדות

גלעד קריב:  המחלוקת הייתה רק על ועדת כספים

גלעד קריב:  אין שום קשר בין ההחלטה של הליכוד להחרים את ועדות הכנסת לבין סוגיית החלוקה

אופיר כץ: אם הייתם נותנים את מה שאנחנו מבקשים, היית בודק אם יש קשר או לא ואז הטענה שאתה אומר הייתה מופרכת

גלעד קריב: שותפות הליכוד מקרב סיעות האופוזיציה בכנסת הקודמת לא החרימו את הוועדות, הם מינו חברים      

ינון אזולאי: רק בשלוש ועדות

גלעד קריב: גם בכספים, גם בחוקה - -     

ינון אזולאי: בגלל שהיינו צריכים בשביל חלק מהמשחק הדמוקרטי לעכב תהליכים הכנסנו בנקודות מסוימות, אבל בוועדת כלכלה לא הכנסנו, בוועדת החינוך לא הכנסנו

גלעד קריב: כל מפלגות האופוזיציה, למעט הליכוד, לא השתתפו בחרם הטוטאלי על הוועדות

גלעד קריב:  יתרה מכך, גם  חברי כנסת מהאופוזיציה בכנסת הקודמת שהם לא מהליכוד הקפידו להגיע לדיוני ועדות שהם לא היו חברים בהן, כשחבר הכנסת רוטמן הוא דוגמה מצוינת

גלעד קריב:  לא היה מקום לציונות הדתית בוועדת החוקה, אבל לא היה דיון אחד בוועדת חוקה שחבר הכנסת רוטמן לא הגיע

גלעד קריב:  ההחלטה של הליכוד לא להתייצב בוועדות הייתה קשורה בניסיון הדה-לגיטימציה הטוטאלי שהליכוד הוביל נגד העובדה שהכנסת נתנה את אמונה בממשלה

גלעד קריב:  הניסיון היום להציג את ההתנהלות של הליכוד במשך שנה ורבע כקשורה רק בוויכוח שהיה על החלוקה, ויכוח שבסופו של דבר כמעט והוכרע על פי בקשתכם למעט הנושא של ועדת הכספים, זו הצגה חלקית ולא ראויה

גלעד קריב:  אתם החלטתם להוביל קמפיין של דה-לגיטימציה לעבודת הבית הזה ולעבודת הממשלה ופשוט החרמתם אותו

גלעד קריב:  העובדה שאפילו לא טרחתם להקים את הוועדה לביקורת המדינה, שזאת ועדה אופוזיציונית מובהקת, ואפשרתם לנורמות האתיות של הבית הזה להתדרדר בהעדר ועדת אתיקה, מעידה על כך שבחרתם פשוט לעשות הכל כדי לשבור כל נורמה של התנהלות בבית הזה

גלעד קריב:  לדבר על הצד שלנו בשבירת נורמות?     

יוראי להב-הרצנו: אגב, ועדת האתיקה היא ועדה שבאופן סטטוטורי היא שוויונית בין האופוזיציה לקואליציה

גלעד קריב: ועדה שוויונית

גלעד קריב:  הוועדה לביקורת המדינה היא סטטוטורית ועדה בהובלת האופוזיציה

גלעד קריב:  היה פה פשוט סירוב לשתף פעולה עם הקואליציה במקומות שלא הייתה שום פגיעה בייצוג של האופוזיציה

גלעד קריב:   האופוזיציה בקדנציה הקודמת פגעה בייצוג של עצמה על מנת להעביר את המסר: לא מקובלת עלינו הכרעת הבוחר

גלעד קריב:  יש פה קרב של נרטיבים

גלעד קריב:  בכל פעם שהקואליציה הנוכחית תציג את הנרטיב שאומר שמה שהטריד אותה זה רק  חלוקת כוחות, אנחנו נציג את העובדות ואת האמת, לא את הנרטיב הנגדי

גלעד קריב:  אתם החלטתם לפגוע בלגיטימציה של הכרעת הבוחר בכנסת הקודמת בכך ששיתקתם את פעולת הבית הזה

גלעד קריב:  אנחנו לא נלך בדרך הזאת, אבל אנחנו בהחלט ניתן קרב אופוזיציוני מפואר

אופיר כץ: חברת הכנסת יסמין פרידמן, בקשה

יסמין פרידמן: היה לי נורא קשה בקדנציה הקודמת לראות שפשוט אנשים לא מגיעים לעבודה, לא מגיעים לוועדות, במיוחד כשהנושאים שם היו כל כך חשובים

יסמין פרידמן:  אף אחד מכם לא הגיע, למשל, לוועדה למעמד האישה

יסמין פרידמן:  יש דברים שהם מעבר לחלוקה

יסמין פרידמן:  אין לי מושג מה תהיה החלוקה הסופית, אבל אני אגיע לכל הוועדות סביב השעון, לכל הנושאים שהם חשובים והם בליבי, כי ככה משרתים את הציבור

אופיר כץ: חברת הכנסת מטי צרפתי, בקשה

מטי צרפתי הרכבי: אני חושבת שכנבחרי ציבור - לפחות אני אשתדל מאוד בבית הזה – אנחנו לא צריכים לתת ציונים למישהו אחר, אנחנו צריכים להסתכל על עצמנו, כי אחרת זה משהו שמביא להתדרדרות של הכבוד לזולת

מטי צרפתי הרכבי:  אני תמיד אשתדל להסתכל על עצמי ביחס לעצמי, לראות מה אמות התפקוד, המוסר והעבודה שאני נותנת לעצמי

מטי צרפתי הרכבי:  בחודש וחצי שאני בבית הזה אני לא חשה בסגנון הזה, אבל אני לפחות אשתדל להסתכל על עצמי, לראות אם אני עושה עבודתי נאמנה, פחות לתת ציונים לחברים בבית

מטי צרפתי הרכבי:       הסביר בבוקר יואב קיש את המתמטיקה, הוא נתן את אמות המידה או את הרציונל שלפיו הייתה החלוקה

מטי צרפתי הרכבי:  הוא הסביר שלקואליציה יש 111 מקומות ולאופוזיציה יש 97

מטי צרפתי הרכבי:  אני מבקשת שאת ה-97 מקומות של האופוזיציה תשאירו לאופוזיציה לחלק, כי כך היה נהוג, זאת הדרך

אופיר כץ: כך היה נהוג עד שבאתם

מטי צרפתי הרכבי: זה נראה לי בלוגיקה שלי - -     

אופיר כץ: את מבינה שהלוגיקה שלך היא נכונה, רק שהסיעה שלך שינתה את זה, שינתה את מה שהיה נהוג בכנסת

סימון דוידסון: כל הזמן מדברים על העבר

אופיר כץ: שמעת מה היא אמרה? היא אמרה שנראה לה הגיוני שהאופוזיציה תקבע לעצמה את החלוקה

אופיר כץ:   מה לעשות שאתם לקחתם את זה מאיתנו

אופיר כץ:  זה התקדים שיצרתם

סימון דוידסון: אנחנו נתנו לכם להתחבר עם עוד מפלגה? אנחנו חיברנו אתכם עם מפלגות?      

אופיר כץ: אתם קבעתם לנו

סימון דוידסון: היה עניין של בן אדם אחד בוועדת כספים

סימון דוידסון:  תן לי עוד נתון

אופיר כץ: אתם קבעתם לנו את הנציגים, זה היה התקדים שעשיתם

יוראי להב-הרצנו: זה היה בתחילת הדיון, אבל בסוף הדיון הגענו להסכמות

סימון דוידסון: הדברים השתנו

אופיר כץ: הדברים השתנו כי עכשיו אתם בצד הזה

סימון דוידסון: הדברים השתנו אז בדיונים

סימון דוידסון:  הגענו להסכמות חוץ מהעניין של ועדת כספים

יוראי להב-הרצנו: בסופו של תהליך הייתה מחלוקת על חבר אחד בוועדת הכספים

רם בן ברק: אחרי שהעברתם ביקורת שינינו את הרשימה

רם בן ברק:  בסופו של דבר קיבלנו את עמדת האופוזיציה

ינון אזולאי: אתם זוכרים שבאופוזיציה היו גם חד"ש-תע"ל שקבעתם כמה הם יהיו בוועדת כספים?     

שגית אפיק: הנושא של חברי הכנסת מהאופוזיציה שנכפו בכנסת הקודמת היה מהתחלה עד סוף התהליך, למיטב ידיעתי, זה לא היה מסוג הדברים ששונו

שגית אפיק:  זה היה תקדים מאוד בעייתי שרצוי לא לאמץ אותו כאן, כי הוא לא נכון לכנסת - -     

אופיר כץ: את צודקת, זה הזוי, זה באמת הזוי מה שעשיתם לנו

מטי צרפתי הרכבי: אני לא אומרת לא לעשות את מה שהיה בכנסת הקודמת, אבל אני לא חושבת שחיברו אז את הליכוד עם המשותפת ואמרו להם: תסתדרו ביניכם

יוראי להב-הרצנו: מטי, הם חיברו את עצמם

יוראי להב-הרצנו:  הדילים שהם כרתו עם בל"ד, עם חד"ש ועם תע"ל - -      

מטי צרפתי הרכבי: אני לא חושבת שחיברו את הליכוד  עם המשותפת

ינון אזולאי: ואם זה קרה, זה בסדר? את מסכימה?     

מטי צרפתי הרכבי: אם הנורמה היא שמחלקים לסיעות, אז מחלקים לסיעות, לא כורכים סיעה בסיעה באופן לא מידתי

מטי צרפתי הרכבי:  למדתי מהשיח שהיה פה, ולא רק מעמיתי, שבכנסת הקודמת היו דיונים לפני שהוגש הנייר לוועדה הזאת, שהיו הרבה מאוד ורסיות שנעשו בדין ודברים, שהייתה אי הסכמה סביב חבר אחד בוועדת כספים

מטי צרפתי הרכבי:  אני חושבת שכך נכון לעשות את זה, כי בסוף כולנו נבחרי ציבור, אנחנו צריכים לחיות בבית הזה בסולידריות מסוימת, בדרך ארץ

מטי צרפתי הרכבי:  אתם ניצחתם בבחירות, זה שלכם, אבל רגע בוא ננסה כדי שנוכל לעשות את עבודתנו כולנו על הצד הטוב ביותר, לא כל הזמן להתכתש אחד עם השני, כי זה לא יוביל אותנו לשום מקום

שגית אפיק: כמו שאמרתי, התקדים של כפייה של הקואליציה על האופוזיציה לגבי איזה חברים יהיו לה, איזה סיעות אופוזיציה יהיו באיזו ועדה אכן הייתה בכנסת הקודמת

שגית אפיק:  למיטב ידיעתי והבנתי היא הייתה מהתחלה ועד הסוף, אני לא חושבת שהנושא הזה שונה

שגית אפיק:  זה היה יחסית תקדימי, משום שעד אז גם אנחנו כלשכה משפטית לא נדרשנו לנושא של הרכבי ועדות ולייצוג היחסי של כל סיעה, היה נהוג להגיע להסכמות – זה לא קרה בכנסת הקודמת

שגית אפיק:  התקדים הזה שכרגע מאומץ בהצעה שמונחת לפניכם חוזר על עצמו

שגית אפיק:  בעיני גם אז זה היה תקדים בעייתי, אנחנו דיברנו נגדו, וגם עכשיו

שגית אפיק:  אני חושבת שזה בעייתי עכשיו ביתר שאת משתי סיבות

שגית אפיק:  סיבה אחת, נצבר ניסיון מהכנסת הקודמת לכנסת הזאת

שגית אפיק:  בכנסת הקודמת הניסיון של הוצאת האופוזיציה מהוועדות, בין אם על ידי הקואליציה ובין אם ככלי אופוזיציוני שהאופוזיציה עצמה השתמשה בו והחליטה שלא להגיע לוועדות כאות מחאה לחוסר הייצוג שלה ההולם, לימד אותנו שהדבר הזה, כמו שאמר חבר הכנסת סימון, מחליש את הכנסת, הוא פוגע ביכולת לקיים דיונים הרבה יותר אפקטיביים

שגית אפיק:  אין ספק שחברי הכנסת מהאופוזיציה תורמים לשיח, כי הם מביאים זווית אחרת שהיא חשובה מאוד בדיונים בוועדות

שגית אפיק:  אני באמת חושבת שהיה רצוי שהתקדים הזה לא ישוכפל שוב ושוב ושיש למצוא את הדרך לעצור אותו

שגית אפיק:  אני מבינה שעצרתם אותו כאן בחלקו, משום שישבתם עם חלק מהסיעות, אתם כן מתקדמים לאן שהוא

שגית אפיק:  אולי כדאי להמשיך את השיח הזה, לעשות אותו עם כולם

יוראי להב-הרצנו: עם מי הם ישבו?     

שגית אפיק: אני לא יודעת, אני שומעת מהדיון - -     

יוראי להב-הרצנו: אופיר, עם מי ישבתם?     

אופיר כץ: להבנתי כן היו ישיבות עם חלק מהמפלגות, אבל אני לא יודע בדיוק עם מי

יוראי להב-הרצנו: עם יש עתיד לא ישבתם?     

אופיר כץ: לא עם יש עתיד

אופיר כץ:  אמרתי בפתיחת הדיון שמי שהוביל וביקש להמשיך את זה עד היום היה השר יואב קיש

שגית אפיק: בגלל הניסיון שנצבר אני מציעה לחזור למושכלות יסוד שהיו לפני הכנסות האחרונות ולנסות לגבש הסכמות ככל האפשר

שגית אפיק:  אני לא מתייחסת פרטנית עכשיו להצעה, אבל יש פה דברים שאולי אפשר להגיע לגביהם להסכמות אחרות

יוראי להב-הרצנו: התייחסת באופן כללי לאופן החלוקה ואמרת שיש איזו שהיא בעיה בתקדים מבחינה פרוצדוראלית

יוראי להב-הרצנו:  השאלה אם את מוצאת איזו שהיא בעיה מהותית, אולי בפגיעה בזכות ההשתתפות של חברי הכנסת

שגית אפיק: אני לא מתייחסת לבעיות פרטניות שיש בהצעה הזאת, אבל יש בהצעה הזאת בעיות פרטניות

שגית אפיק:  אני כן מפצירה בכם לשבת ולנסות להגיע להסכמות

שגית אפיק:  את ההצעה שהתקבלה בכנסת ה-24 ראינו כהצעה לא מאוזנת, חשבנו שיש מקום לתקן, והיא אכן תוקנה ביחס לשתי ועדות

יוראי להב-הרצנו: מאחר והיית מעורה בתהליך שקרה בכנסת ה-24 את יודעת שנציגי הקואליציה דאז ישבו עם כל סיעות האופוזיציה, לא הייתה סיעת אופוזיציה אחת שהוחרמה במכוון, כך שהמקרים הם לא מקרים דומים

שגית אפיק: אני לא אומרת, אני רק אומרת שבסופו של דבר התוצאה הייתה אז שהקואליציה כפתה על האופוזיציה את מספר החברים ואת חלוקת החברים

אופיר כץ: דבי ביטון, בקשה

דבורה ביטון: כשהגעתי לכנסת נאמר לי שיש ועדות וזה המקום לעבוד למען הציבור

דבורה ביטון:  יש מחלוקות שהן מחלוקות קיימות, יש משקעים מהעבר, אבל אני מצפה ממך, כבוד היו"ר, להעביר את המסר שאומר שהאופוזיציה היא זאת שצריכה להחליט לגבי עצמה

דבורה ביטון:  אם בסופו של יום גם הייעוץ המשפטי אומר שמה שיש לפנינו הוא לא נכון, הוא בעייתי, למה לא לשנות את הפאזה הזאת?     

אופיר כץ: אני מסכים איתך בכל מילה

דבורה ביטון: אני תוהה עד מתי ימשיכו ההתכתשויות

אופיר כץ: ההתכתשויות לא ייעצרו ברגע שאנחנו עלינו ואתם עברתם לאופוזיציה - זה לא עובד ככה, מה לעשות

אופיר כץ:  מה אתם רוצים? שניתן לכם את הלחי השנייה?      

דבורה ביטון: אל תיתן לנו את הלחי

דבורה ביטון:  היום אתם נבחרתם, יש לכם רוב, יש לכם את הכוח המשמעותי, אבל גם אנחנו חלק מאוד נכבד מהעם

אופיר כץ: פתאום נזכרתם להיות ממלכתיים

אופיר כץ:  גם אתם שמעתם בזמנו את היועצת המשפטית ולא קיבלתם את העמדה שלה, הלכתם על זה בכל מקרה

סימון דוידסון: מה נעשה עכשיו? אפשר להחזיר אחורה את הגלגל?     

אופיר כץ: מה אתם רוצים מאיתנו עכשיו?     

דבורה ביטון: יש מקום לשקול את הנושא, לבדוק ולהימנע מכל התככים שלא מובילים לכלום

דבורה ביטון:  הרי בסוף אנחנו צריכים להביא את הקול שלנו, של הציבור

דבורה ביטון:  אנחנו פה למען ובשביל הציבור, אני בטוחה שגם אתם

דבורה ביטון:  אני חושבת שיש מקום לעשות חישוב מסלול מחדש

דבורה ביטון:  יהיה מספיק נבון גם מבחינתך היו"ר לגשת ולהגיד: חברים, תנו להם, זה שלהם, בואו לא נכתיב

ינון אזולאי: אנחנו התחננו אז למה שאת היום מבקשת יפה

אופיר כץ: עברתי אז חבר כנסת, חבר כנסת כדי לנסות לשכנע להפוך את הדבר, אבל הם לא היו מוכנים להקשיב בכלל

דבורה ביטון: הגיעו לכאן המון חברי כנסת חדשים

אופיר כץ: גם לנו יש ציבור מאוד גדול שמאוד כאב את מה שעשיתם לנו, את מה שקרה בוועדות

דבורה ביטון: אז תמשיכו עם זה אף על פי שיושבת פה היועצת המשפטית - -?     

אופיר כץ: היא ישבה גם פעם שעברה ולא התייחסתם למה שהיא אמרה

דבורה ביטון: למה אז לא הלנתם? למה אז לא התלוננתם?      

אופיר כץ: אני מסביר לך שחוץ מהדיונים שהיו פה עברתי בין חברי הכנסת כדי לנסות לשכנע

אופיר כץ:  את אומרת לי למה לא הלנתם? התחננתי שיתנו את מה שמגיע לנו

דבורה ביטון: המסר שלי כנציגת ציבור, כנבחרת ציבור הוא שיש מקום לאפשר לאופוזיציה לחלק את הוועדות שהיא קיבלה

אופיר כץ: תהיה לכם את אותה חלוקה כמו שהשארתם בזמנו לליכוד

דבורה ביטון: מדאיג אותי שמתנהלים משאים ומתנים מאחורי הקלעים של חברי אופוזיציה ואנחנו בכלל לא יודעים, לא מעורבים, אנחנו אפילו לא חלק מזה

אופיר כץ: חבר הכנסת רם בן ברק, בקשה

רם בן ברק: זה נכון שהייתה בהתחלה התנהלות מסוימת, אבל בסופו של דבר ההסכם שהובא לאישור הוועדה אחרי דיונים לא מעטים נפל על מקום אחד בוועדת כספים

רם בן ברק:  בשאר הוועדות לא היה ויכוח, הגענו להסכמה

אופיר כץ: הסכמה עם עצמכם, לא איתנו

רם בן ברק: איתכם

רם בן ברק:  בסוף זה נפל על מקום אחד בוועדת הכספים

רם בן ברק:  לא תוכלו לשכנע אותי כי אתם יודעים שאני צודק

רם בן ברק:  הייתה החלטה מושכלת בזמנו מצד האופוזיציה לא להשתתף בדיוני הכנסת כאות מחאה, כאות הבעת אי אמון בממשלה או הבעת אי אמון בלגיטימציה של הממשלה

רם בן ברק:  איך אני יודע את זה? א', כי זה ידוע, וב', כי כשאני בתור יושב ראש ועדת חוץ ביטחון אמרתי שאני מוכן שיהיה שוויון בוועדת חוץ וביטחון בין החברים בגלל הניסיון האדיר שיש לחלק מחברי האופוזיציה דאז, אז חוץ מחבר הכנסת פרוש אף אחד לא הגיע

רם בן ברק:  אני בטוח שהסיבה הייתה סיבה פוליטית, חישובים כאלה ואחרים

רם בן ברק:       אני חושב שצריך לקחת את הדבר שיש בפנינו, לקרוע אותו, ולשבת עם כל חברי האופוזיציה

רם בן ברק:  לא רק לנהל משא ומתן עם נציגים מהמחנה הממלכתי, עם נציגים מהעבודה, מה שאולי יכול לעזור לכם בטווח הקצר, לא בטווח הארוך, בעיקר לא יהיה נכון לדיון המעמיק שאפשר לקיים בוועדות

רם בן ברק:  הרי יש לכם רוב מוחלט בוועדות

רם בן ברק:  אין מצב שהצבעה שתרצו שתעבור לא תעבור, אתם תעבירו את כל ההצבעות

רם בן ברק:  אם תגלו אחריות ותעשו את מה שנכון, לא רק את מה שאתם יכולים, אתם תטיבו את הדיונים בוועדות

רם בן ברק:  זה שאתה אומר שתדחה את ההצבעה ליום רביעי אבל בעצם עד יום רביעי לא יהיה דיון, אין לזה משמעות

רם בן ברק:  אני מציע שתקרעו את זה, תביאו הצעה חדשה אחרי שדיברתם גם עם סיעת יש עתיד, ואז ביום רביעי נקיים דיון ונעשה הצבעה

מטי צרפתי הרכבי: אם אני מסתכלת בהצעה שפה על ועדת המדע, אז 6 מתוך כלל החברים הם מיש עתיד ורע"ם, אבל אם אני מסתכלת על ועדת כספים, אז יש עתיד ורע"ם קיבלו שניים, המחנה הממלכתי קיבלו שניים, ותע"ל-חד"ש, שהם חמישה, קיבלו שניים

אופיר כץ: זה מעוות מה שיש שם, נכון?     

מטי צרפתי הרכבי: אם אני מסתכלת על הוועדה למעמד האישה, אז יש חמישה נציגים מיש עתיד ורע"ם

אופיר כץ: זה לא נשמע הגיוני, נכון? את כל כך צודקת

אופיר כץ:  האם את מבינה שהמספרים האלה זה מה שנתנו לנו? העיוות שאת אומרת עכשיו הוא כל כך נכון, אבל זה מה שעשו לנו

אופיר כץ:  לתת שניים בוועדת כספים ושישה במעמד האישה זה בלתי נתפס, זה לא הגיוני, אבל זה מה שעשו לנו, על זה הייתה הזעקה שלנו

שגית אפיק: הערנו אז שזה מאוד בעייתי, אבל עמדתנו, לצערנו, לא התקבלה

שגית אפיק:  אני חושבת שמאז נצבר גם ניסיון שמלמד כמה זה פוגע בכנסת, לכן רצוי שזה לא ייעשה עכשיו

שגית אפיק:  זה היה תקדים בעייתי מאוד בכנסת הקודמת

מטי צרפתי הרכבי: מה מצפים? שנחרים את הוועדות האלו? אנחנו באנו לעבוד

מטי צרפתי הרכבי:  אני רוצה לעבוד, אני באמת רוצה לעשות טוב למדינת ישראל, אני רוצה שגם הקואליציה וגם האופוזיציה יעבדו

ינון אזולאי: אגב, אל תתייאשי, כי כשהיינו שלושה בוועדת הכספים הצלחנו אמנם להגיע להישגים לא כל כך גדולים אבל מידי פעם היה לנו סיפוק

ינון אזולאי:  תבואו, אנחנו נראה לכם איך עושים את זה

מטי צרפתי הרכבי: אתם יודעים, יש כבוד של מנצחים

אופיר כץ: כל זמן שאני אהיה פה אני אעביר לכם את החומרים לא בדיון עצמו אלא לפחות יום לפני

אופיר כץ:  לגבי החלוקה אני כבר אומר לכם שלא הולך להיות פה שינוי דרמטי

אופיר כץ:  אני אשב עם הסיעה שטוענת שלא ישבנו איתה

אופיר כץ:  אני חושב שליש עתיד ולרע"ם לא צריך להתייחס כאל מקשה אחת, לכן נעשה את ההפרדה לפי המכסה של יש עתיד ולפי המכסה של רע"ם

אופיר כץ:  ביום רביעי נתכנס בשעה 09:00

אופיר כץ:  תודה, הישיבה נעולה